stanford-oval/wikipedia huggingface dataset:
เหตุฆาตกรรมวีรชัย ศกุนตะประเสริฐ
ภูมิหลัง

บรรยิน ตั้งภากรณ์ได้มีส่วนเกี่ยวข้องกับการเสียชีวิตของคนหลายคน เมื่อวันที่ 23 มีนาคม พ.ศ. 2534  นางสาวรสรินทร์ ศรีนุกูล ซึ่งตั้งครรภ์อ่อน ๆ ได้เสียชีวิตจากอุบัติเหตุทางรถยนต์ที่อำเภอพยุหะคีรีหลังจากเดินทางกลับจากร้านอาหารครัวชัยนาท บรรยินได้อ้างว่ารสรินทร์หักหลบรถสิบล้อ เเล้วรถไปชนต้นสะเดา ส่งผลให้รสรินทร์เสียชีวิต ญาติได้ตั้งข้อสงสัยว่ารสรินทร์ขับรถไม่เป็นและไม่มีใบอนุญาตขับขี่ แต่ทำไมถึงเป็นคนขับรถ แต่คดีดังกล่าวอัยการสั่งไม่ฟ้อง ต่อมาบรรยินได้เเต่งงานกับวราภรณ์ ตั้งภากรณ์ ซึ่งครอบครัวประกอบอาชีพธุรกิจก่อสร้าง ต่อมาสราวุธซึ่งเป็นน้องชายของเธอถูกยิงเสียชีวิตในปี พ.ศ 2553 และบรรยินถูกสงสัยว่า อาจมีส่วนเกี่ยวข้องกับคดีฆาตกรรมคนมีชื่อเสียงหลายคนในจังหวัดนครสวรรค์ ในวันที่ 28 มิถุนายน พ.ศ. 2558 บรรยินได้ขับรถเล็กซัสไปรับชูวงษ์ แซ่ตั๊ง หรือเสี่ยจืด ไปตีกอล์ฟด้วยกัน ต่อมารถยนต์ของบรรยินชนกับต้นยูคาลิปตัสที่ถนนเฉลิมพระเกียรติ ร.9 และชูวงษ์ถูกพบว่าเสียชีวิต ส่วนบรรยินไม่ได้รับบาดเจ็บ บรรยินได้ให้การว่าขับรถด้วยความเร็ว 80 กิโลเมตรต่อชั่วโมง และอ้างว่าสาเหตุที่รถชนต้นไม้มาจากรถยนต์คันอื่นสวนมา เเต่กองพิสูจน์หลักฐานพบว่าก่อนถึงที่เกิดเหตุ 900 เมตร ได้ขับด้วยความเร็ว 38 กิโลเมตรต่อชั่วโมงซึ่งไม่เพียงพอให้ชูวงษ์เสียชีวิตได้ ต่อมาเจ้าหน้าที่กองปราบปรามได้รวมรวมหลักฐานเเละพบว่ากัญฐณา ศิวาธนพล, อุรชา วชิรกุลฑล, ศรีธรา พรหมา, และบรรยิน ตั้งภากรณ์ ได้ร่วมกันโอนหุ้น AECS ของชูวงษ์ ให้อุรชาซึ่งเป็นโบรกเกอร์ ก่อนจะขายหุ้นดังกล่าวเป็นมูลค่า 40 ล้านบาท 2 สัปดาห์ต่อมา ทั้งสี่คนได้ร่วมกันปลอมแปลงเอกสารการขยายหุ้น OSK เป็นมูลค่า 84 ล้านบาท และพบหลักฐานเป็นหุ้นของชูวงษ์ที่ถูกขายเป็นเงินสดไปแล้ว 200 ล้านบาท กองปราบปรามได้เเจ้งข้อหาลักทรัพย์ ร่วมกันปลอมและใช้เอกสารสิทธิ์ปลอมหรือรับของโจร กับกัญฐณา, อุรชา, ศรีธรา และบรรยิน โดยคดีโอนหุ้นจะนัดฟังคำตัดสินในวันที่ 20 มีนาคม พ.ศ. 2563 โดยมีพนิดา ศกุนตะประเสริฐ ซึ่งเป็นผู้พิพากษาอาวุโสของศาลอาญากรุงเทพใต้เป็นเจ้าของสำนวนคดี
การก่อเหตุ

ในวันที่ 7 มกราคม พ.ศ. 2563 บรรยินได้สั่งมานัสกับณรงค์ศักดิ์ขับรถฟอร์ดเอเวอเรสต์ จากจังหวัดนครสวรรค์มายังกรุงเทพมหานคร เพื่อสะกดรอยพนิดา ศกุนตะประเสริฐ โดยสลับไปใช้ยานพาหนะต่าง ๆ จนทราบถึงกิจวัตรของวีรชัยเเละพนิดา โดยทราบว่าวีรชัยจะนั่งเเท็กซี่จากบ้านพักที่ถนนวรจักร มาส่งพนิดาที่หน้าศาลอาญากรุงเทพเทพใต้ และวีรชัยมารับพนิดากลับในช่วงเย็น ต่อมาบรรยิน มานัส เเละณรงค์ศักดิ์ ได้เตรียมรถโตโยต้า สปอร์ตไรเดอร์ และติดตั้งป้ายทะเบียนปลอม ณรงค์ศักดิ์ได้ซื้อน้ำมันเบนซิน 95 เเละเตรียมยางรถยนต์เเละเเผ่นสังกะสีไว้ที่เขาใบไม้ในอำเภอตาคลี
ในวันที่ 4 กุมภาพันธ์ พ.ศ. 2563 บรรยินได้ขับรถโตโยต้า สปอร์ตไรเดอร์ มายังด้านตรงข้ามของศาลเเพ่งกรุงเทพใต้ ต่อมาเวลา 17.30 น. วีรชัยได้ลงจากเเท็กซี่ ก่อนที่ บรรยิน, ณรงศักดิ์ ชาติชาย และประชาวิทย์ บรรยินที่ใส่ชุดตำรวจพร้อมกับหมวกกันน็อกเเละหน้ากากอนามัย ได้ไปขอตรวจบัตรประชาชน หลังจากนั้นณรงศักดิ์ได้ล็อกตัววีรชัย ส่วนชาติชายได้ดันตัววีรชัยขึ้นไปบนรถยนต์โตโยต้าที่จอดอยู่ตรงข้ามศาลเเพ่งกรุงเทพใต้แล้วขับรถยนต์ไปที่ด่านเก็บเงินค่าผ่านทางพิเศษสุรวงศ์ แล้วมุ่งหน้าไปทางทางพิเศษประจิมรัถยา ก่อนจะมุ่งหน้าไปทางอำเภอบางบัวทอง ระหว่างนั้นกลุ่มคนร้ายได้นำเทปกาวมาปิดปากแล้วนำถุงผ้ามาคลุมที่ศีรษะ ต่อมาพนิดาได้โทรหาวีรชัย บรรยินได้รับสายเเละบอกว่าวีรชัยประสบอุบัติเหตุ หลังจากนั้นพนิดาไปตรวจสอบที่โรงพยาบาลต่าง ๆ แต่ไม่พบตัวของวีรชัย จึงไปแจ้งตำรวจเเล้วโทรหาวีรชัยอีกครั้ง แต่บรรยินได้รับสายและข่มขู่ให้ยกฟ้องในคดีโอนหุ้นและให้คืนเงิน ต่อมาวีรชัยได้ขัดขืน ณรงค์ศักดิ์จึงต่อยวีรชัยเข้าที่สีข้าง แล้วขับรถไปตามเส้นทางทางหลวงแผ่นดินหมายเลข 340 เพื่อไปยังจังหวัดนครสวรรค์ วีรชัยได้เสียชีวิตในระหว่างทาง กลุ่มผู้ก่อเหตุจึงได้เปลี่ยนจากการข่มขู่ผู้พิพากษามาเป็นการอำพรางศพ ต่อมารถยนต์โตโยต้าได้ขับมาถึงสวนนกชัยนาท มานัสได้ขับรถฟอร์ดเอเวอเรสต์ มาเปลี่ยนคนจากรถโตโยต้า แล้วขับนำหน้าเพื่อดูการตั้งด่านของเจ้าหน้าที่ตำรวจ ต่อมากลุ่มคนร้ายได้ขับรถมาถึงเขาใบไม้ ในอำเภอตาคลีซึ่งได้เตรียมอุปกรณ์ในการเผานั่งยาง
หลังจากนั้นกลุ่มคนร้ายได้นำศพของวีรชัยมาเผานั่งยาง แล้วนำเศษเถ้ากระดูกขนาดเล็กและเเหวนของวีรชัยไปทิ้งที่พื้นที่รกร้างในบ้านวังตามา ตำบลนิคมเขาบ่อเเก้ว อำเภอพยุหะคีรี หลังจากนั้นได้นำเถ้ากระดูกที่เผาไม่หมดใส่ถุงปุ๋ย เเล้วนำไปทิ้งลงในแม่น้ำเจ้าพระยาบริเวณสะพานตะเคียนเลื่อน ตำบลกลางแดด อำเภอเมืองนครสวรรค์ ส่วนอุปกรณ์ในการเผานั่งยางและทรัพย์สินของวีรชัย รวมถึงโทรศัพท์มือถือ ถูกทิ้งลงแม่น้ำปิงที่หน้าวัดไทรใต้ ในเขตเทศบาลนครสวรรค์
การสืบสวนเเละการการจับกุม

ในวันที่ 4 กุมภาพันธ์ พ.ศ. 2563 หลังจากพนิดา ศกุนตะประเสริฐซึ่งเป็นผู้พิพากษาอาวุโสของศาลอาญากรุงเทพใต้ ได้เเจ้งตำรวจว่าวีรชัยซึ่งเป็นพี่ชายของเธอถูกกลุ่มคนร้ายที่ไม่ทราบกลุ่มลักพาตัวแเละจะกักขังวีรชัยไว้จนกว่าพนิดาจะยกฟ้องในคดีโอนหุ้น แล้วต้องคืนหุ้นที่อายัดไว้ทั้งหมด พล.ต.อ. จักรทิพย์ ชัยจินดา ได้สั่งการให้ พล.ต.ท. สุทิน ทรัพย์พ่วง, พล.ต.ต. จิรภพ ภูริเดช และ พล.ต.ต. สันติ ชัยนิรามัย ให้สืบสวนคดี กองปราบปรามได้สืบสวนจนทราบว่าบรรยิน มานัสเเละณรงค์ศักดิ์มีส่วนเกี่ยวข้องกับการหายตัวไปของวีรชัย ในวันที่ 19 กุมภาพันธ์ เจ้าหน้าที่ของกองปราบปรามได้รวมรวมหลักฐานเป็นพยานหลักฐาน, ข้อมูลกล้องวงจรปิดของศาล, ข้อมูลการใช้รถ และข้อมูลของการใช้โทรศัพท์ ก่อนจะรวบรวมหลักฐานเเละออกหมายจับบรรยิน มานัสเเละณรงค์ศักดิ์
ในวันที่ 22 กุมภาพันธ์ เมื่อเวลา 05.00 น. เจ้าหน้าที่กองปราบปรามเเละหนุมานกองปราบได้เปิดปฎิบัติการตรวจค้น 21 จุด ตรวจค้นในจังหวัดนครสวรรค์ 19 จุด เเละกรุงเทพมหานคร 2 จุด ต่อมาในช่วงเช้าของวันรุ่งขึ้น เจ้าหน้าที่ของกองปราบปรามได้ตรวจค้นบ้านของบรรยินในตำบลนครสวรรค์ตก อำเภอเมืองนครสวรรค์ เมื่อเวลา 06.00 น. บรรยินและลูกน้อง 2 คนได้ถูกกองปราบปรามควบคุมตัวที่จังหวัดนครสวรรค์ เมื่อเวลา 12.30 น. เจ้าหน้าที่กองปราบปรามได้นำหลักฐานที่ตรวจพบในที่เกิดเหตุประกอบด้วยรถจักรยานยนต์ยี่ห้อฮอนด้าสีดำเเดง รองเท้า หมวกกันน็อกสีเทา 2 ใบ และเสื้อผ้า ต่อมาเวลา 15.00 น. ตำรวจกองปราบปรามเเละหนุมานกองปราบได้นำตัวบรรยินมายังกองปราบปราม บรรยินได้กล่าวกับผู้สื่อข่าวด้วยสีหน้าที่ยิ้มเเย้มว่า "ยังงง ๆ กับเหตุการณ์ที่เกิดขึ้นเพราะถูกคุมตัวตั้งแต่เวลา 6 โมงเช้าของวันที่ 23 ก.พ. และมั่นใจว่าตัวเองบริสุทธิ์ เพราะไม่เกี่ยวข้องกับคดีนี้และจนถึงขณะนี้ยังติดต่อทนายความไม่ได้" หลังจากที่เจ้าหน้าที่กองปราบปรามได้เเจ้งข้อหากับบรรยินก่อนจะนำตัวเข้าห้องควบคุมตัว บรรยินได้ตอบคำถามกับสื่อมวลชนว่า"ผมให้การปฏิเสธทุกข้อกล่าวหาครับ"
สราวุธ เบญจกุล เลขาธิการสำนักงานศาลยุติธรรม และโฆษกสำนักงานศาลยุติธรรม ได้กล่าวว่าแรงจูงใจในคดีนี้มาจากคดีการเสียชีวิตของชูวงศ์ เเซ่ตั้งและคดีโอนหุ้นชูวงศ์ ก่อนการลักพาตัววีรชัย 1 ชั่วโมงได้มีกล้องวงจรปิดจับภาพคนร้ายอย่างน้อย 3 คนมาดักรอที่หน้าศาล และการจับตัวประกันเพื่อต่อรองเป็นเหตุร้ายเเรงที่ไม่เคยเกิดขึ้นในศาลยุติธรรมมาก่อน
การจับกุมบรรยินเกิดจากมีผู้ร่วมก่อเหตุคนหนึ่งได้รับสารภาพว่าได้ก่อเหตุฆาตกรรมอำพรางวีรชัยเเล้วนำศพไปทิ้งลงเเม่น้ำในจังหวัดนครสวรรค์ โดยบรรยินมีส่วนเกี่ยวข้องกับคดีนี้ด้วย
ผู้ก่อเหตุ

พ.ต.ท.บรรยิน ตั้งภากรณ์ อายุ 57 ปี ขณะก่อเหตุ ภูมิลำเนาจังหวัดนครสวรรค์ โดยเขาเป็นอดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรจังหวัดนครสวรรค์ 2 สมัย
มานัส ทับนิล อายุ 67 ปีขณะก่อเหตุ ภูมิลำเนาจังหวัดนครสวรรค์
ณรงค์ศักดิ์ ป้อมจันทร์ อายุ 48 ปีขณะก่อเหตุ ภูมิลำเนาจังหวัดนครสวรรค์ โดยเขาเคยติดคุกและเพิ่งพ้นโทษเมื่อ 2 ปีก่อน ซึ่งเขามีลูก 1 คน
ประชาวิทย์ หรือ ตูน ศรีทองสุข อายุ 33 ปีขณะก่อเหตุ ภูมิลำเนาจังหวัดนครสวรรค์ โดยเขาเป็นลูกน้องคนสนิทของธงชัย โดยเขามักจะเป็นคนขับรถให้กับธงชัย ซึ่งธงชัยมักจะจ้างเขามาช่วยงานในช่วงที่มีการจัดการเเข่งขันชนไก่เเละงานต่างๆของหมู่บ้าน
ชาติชาย เมณฑ์กูล อายุ 31 ปีขณะก่อเหตุ ภูมิลำเนาจังหวัดนครสวรรค์ โดยเขาเป็นลูกน้องคนสนิทของธงชัย ซึ่งธงชัยมักจะจ้างเขามาช่วยงานในช่วงที่มีการจัดการเเข่งขันชนไก่เเละงานต่างๆของหมู่บ้าน
ดาบตำรวจธงชัย วจีสัจจะ หรือ ส.จ.อ็อด อายุ 63 ปีขณะก่อเหตุ ภูมิลำเนาจังหวัดนครสวรรค์ โดยเขาเป็นสมาชิกองค์การบริหารส่วนจังหวัดเขตอำเภอเมืองนครสวรรค์และเป็นเจ้าของฟาร์มไก่ โดยเขาสนิทกับบรรยินตั้งเเต่เป็นเจ้าหน้าที่ตำรวจ ต่อมาบรรยินลาออกจากการเป็นตำรวจเเล้วเข้าสู่การเมือง ธงชัยก็ลาออกจากการเป็นตำรวจแล้วเข้าสู่การเมือง โดยเขาได้ช่วยเหลือบรรยินในงานต่างๆ เขาเคยถูกตรวจค้นบ้านในปีพ.ศ. 2553 เนื่องจากตำรวจสงสัยว่าบรรยินมีส่วนเกี่ยวข้องกับคดีฆาตกรรมนายอำนาจ ศิริชัย นายกอบจ.นครสวรรค์ แต่ก็ไม่พบหลักฐานอะไร
แผนการแหกคุก

แผนการแหกคุกของบรรยิน ตั้งภากรณ์ โดยบรรยินได้วางแผนให้นักโทษอีกคนลักพาตัวภรรยาของผู้บัญชาการเรือนจำเพื่อแลกกับการให้บรรยินออกไปจากเรือนจำ แต่แผนดังกล่าวเจ้าหน้าที่กรมราชทัณฑ์สืบทราบได้ก่อน โดยก่อนแผนการเเหกคุกบรรยินได้ขอให้เรือนจำพิเศษกรุงเทพย้ายไปเเดนที่มีความสะดวกสะบายเเละสิทธิพิเศษต่างๆ แต่ผู้บัญชาการเรือนจำพิเศษกรุงเทพปฎิเสธเนื่องจากผิดระเบียบและกฏของกรมราชฑัณฑ์ บรรยินจึงข่มขู่ผู้บัญชาการเรือนจำพิเศษกรุงเทพให้ปล่อยตัวบรรยิน มิฉะนั้นจะลักพาตัวภรรยาของผู้บัญชาการเรือนจำพิเศษกรุงเทพ
| --- | --- |
ที่ตั้ง: เรือนจำพิเศษกรุงเทพมหานคร แขวงลาดยาว เขตจตุจักร กรุงเทพมหานคร ประเทศไทย
เหตุจูงใจ: ต้องการได้รับการปล่อยตัว
ผู้เข้าร่วม: บรรยิน ตั้งภากรณ์, สุธน ทองศิริ ,ณัฐพล นรการ
ผล: แผนการล้มเหลวเนื่องจากกรมราชทัณฑ์สืบทราบได้ก่อน
พิพากษาลงโทษ: บรรยิน ตั้งภากรณ์
ข้อหา: กระทำด้วยประการใดให้ผู้อื่นที่ถูกคุมขังตามอำนาจของศาลหลุดพ้นจากการคุมขังโดยใช้กำลังประทุษร้ายหรือโดยขู่เข็ญว่าจะใช้กำลังประทุษร้าย
โทษ: จำคุก 3 ปี และปรับ 50,000 บาท
แผนการแหกคุก > แผนการ

จากคำให้การของณัฐพลเขาได้ให้การว่า จะมีคนนำระเบิดมาวางที่ข้างเรือนจำพิเศษกรุงเทพมหานครเพื่อสร้างสถานการณ์ หลังจากนั้นเเรงระเบิดจะล้มเสาธงที่สนามหญ้าของเรือนจำแล้วบรรยินจะปีนเสาธงแล้วถูกเฮลิคอปเตอร์รับตัวไป ซึ่งจากการสอบสวนของกองปราบปรามพบว่าเป็นการสร้างเรื่องขึ้นมาโดยไม่มีมูลความจริงส่วนแผนการจากคำให้การของสุธน เขาได้ให้การว่า ให้หาคนช่วยเหลือในการพาบรรยินเเหกคุก หรือ ชิงตัวบรรยินบนทางด่วนระหว่างถูกควบคุมตัวไปขึ้นศาล แต่หากแผนการไม่สำเร็จ ให้ลักพาตัวภรรรยาของผู้บัญชาการเรือนจำซึ่งเป็นข้าราชการระดับสูงในจังหวัดลำปางเพื่อต่อรองให้ปล่อยตัวบรรยินออกจากเรือนจำ โดยกองปราบปรามได้ยืนยันถึงหลักฐานในแผนตามคำให้การของสุธน
แผนการแหกคุก > ปฎิกิริยา

พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวถึงเเผนการแหกคุกของบรรยินว่า เคยเห็นแต่ในภาพยนตร์ในNetflixและคิดว่าหากทำได้ก็แสดงว่ากรมราชทัณฑ์บกพร่องแต่มาตรการรักษาความปลอดภัย โดยส่วนตัวคิดว่าไม่น่าจะทำได้อยู่แล้วส่วนเรื่องจริงจะเป็นเช่นไรก็ให้ไปสอบสวน ทั้งนี้ได้ย้ำกับกรมราชทัณฑ์ไปแล้วว่าให้ดูแลสอดส่องพฤติกรรมของผู้ต้องขังให้ดี แต่ขออย่าไปวิพากษ์วิจารณ์ทุกวันเพราะคนทำก็ทำไม่ทัน ซึ่งหากผลสอบสวนออกมาเป็นเช่นไรผู้ที่เกี่ยวข้องกับแผนแหกคุกก็จะต้องถูกลงโทษ
วิษณุ เครืองาม รองนายกรัฐมนตรี ได้ให้สัมภาษณ์ถึงแผนการเเหกคุกของบรรยินว่า ไม่ทราบเรื่องเพราะกระทรวงยุติธรรมยังไม่ได้รายงาน หลังจากที่นักข่าวถามว่าถ้าเกิดการเเหกคุกขึ้นจริงถือว่าน่ากังวลหรือไม่ วิษณุจึงตอบว่า"แล้วคุณกังวลมั้ย  คุณจะให้ผมสนุกหรือไง  ทำอย่างกับในหนัง"
แผนการแหกคุก > การพยายามฆ่าตัวตายของบรรยิน

เมื่อวันที่ 12 มิถุนายน พ.ศ.2563 เวลา 18.00 น. บรรยินได้พยายามฆ่าตัวตายด้วยการเเขวนคอขณะถูกคุมขังเดี่ยวในเรือนจำกลางบางขวาง แต่เจ้าหน้าที่ของเรือนจำกลางบางขวางสามารถช่วยชีวิตบรรยินไว้ได้ โดยสาเหตุของการพยายามฆ่าตัวตายมาจากการถูกย้ายตัวจากเรือนจำพิเศษกรุงเทพมหานครมายังเรือนจำกลางบางขวางเนื่องจากแผนการพยายามเเหกคุก
แผนการแหกคุก > การพิจารณาคดีและคำตัดสิน

ในวันที่ 31 พฤษภาคม พ.ศ. 2565 ศาลอาญาคดีทุจริตและประพฤติมิชอบกลางได้อ่านคำพิพากษาบรรยินในความผิดฐานกระทำด้วยประการใดให้ผู้อื่นที่ถูกคุมขังตามอำนาจของศาลหลุดพ้นจากการคุมขังโดยใช้กำลังประทุษร้ายหรือโดยขู่เข็ญว่าจะใช้กำลังประทุษร้าย โดยจากการไต่สวนเเละพิเคราะห์พยานหลักฐานของทั้ง 2 ฝ่าย พบว่าบรรยินมีความผิดจริง ศาลจึงพิพากษาจำคุก 3 ปี และปรับ 50,000 บาท
คำตัดสิน

ในวันที่ 15 ธันวาคม พ.ศ. 2563 เวลา 08.30 น. เจ้าหน้าที่ของกรมราชทัณฑ์ได้เบิกตัวบรรยินจากเรือนจำกลางบางขวาง และผู้ก่อเหตุร่วม 5 คนจากเรือนจำพิเศษกรุงเทพมายังศาลอาญาคดีทุจริตและพฤติมิชอบกลางเพื่อฟังคำพิพาษาคดีฆาตกรรมวีรชัย ศกุนตะประเสริฐ โดยบรรยินในชั้นสอบสวนบรรยินได้ให้การปฎิเสธ แต่รับสารภาพในชั้นศาล โดยศาลได้มีคำพิพากษาประหารชีวิตบรรยิน แต่ให้การเป็นประโยชน์ต่อการพิจารณาคดีจึงเป็นเหตุบรรเทาโทษ จึงพิพากษาจำคุกตลอดชีวิต ศาลได้พิพากษาจำคุกตลอดชีวิตมานัสในความผิดฐานสนับสนุนให้กระทำความผิดฐานฆ่าผู้อื่นโดยไตร่ตรองไว้ก่อน แต่ให้การเป็นประโยชน์ต่อการพิจารณาคดีจึงเป็นเหตุบรรเทาโทษ จึงพิพากษาจำคุก 33 ปี 4 เดือน ส่วนชาติชาย, ประชาวิทย์, ธงชัย และณรงค์ศักดิ์ ศาลได้มีคำพิพากษาประหารชีวิตแต่ให้การเป็นประโยชน์ต่อการพิจารณาคดีจึงเป็นเหตุบรรเทาโทษ จึงพิพากษาจำคุกตลอดชีวิต แต่โจทก์ได้ยื่นอุทธรณ์ว่าไม่มีเหตุบรรเทาโทษ ต่อมาวันที่ 1 กรกฎาคม พ.ศ.2566 ศาลอาญาคดีทุจริตและประพฤติมิชอบกลางได้อ่านคำพิพากษาศาลอุทธรณ์ ได้ไม่เห็นพ้องกับการลดโทษของศาลชั้นต้น จึงพิพากษาจำคุกตลอดชีวิตมานัสและธงชัย และเเก้โทษจำคุกตลอดชีวิตเป็นประหารชีวิตกับบรรยินเเละณรงค์ศักดิ์ เนื่องจากณรงค์ศักดิ์รับสารภาพเพราะจำนนต่อหลักฐานจึงไม่มีเหตุให้บรรเทาโทษ ส่วนบรรยินศาลได้ให้เหตุผลว่าเคยเป็นเจ้าหน้าที่ตำรวจ,สมาชิกสภาผู้แทนราษฎรและรัฐมนตรี และมีทนายความที่ช่วยแก้ต่างให้ ย่อมทราบถึงขั้นตอนและวิธีพิจารณาความว่ายังสามารถใช้สิทธิในการอุทธรณ์และฎีกาคําพิพากษา แต่บรรยินเเละผู้ก่อเหตุร่วมได้ใช้ใช้วิธีที่ผิดกฎหมายเพื่อบังคับและข่มขู่ผู้พิพากษาซึ่งเป็นผู้พิจารณาคดี เพื่อให้เจ้าพนักงานปฏิบัติการอันมิชอบด้วยหน้าที่ และการก่อเหตุในที่สาธารณะโดยไม่ยําเกรงต่อกฎหมาย จึงถือว่าเป็นคดีอุกฉกรรจ์ที่เป็นภัยต่อสังคมอย่างร้ายแรง และส่งผลกระทบต่อกระบวนการยุติธรรม เพื่อมิให้เป็นเยี่ยงอย่างและเพื่อป้องปรามไม่ให้มีการกระทําผิดลักษณะนี้อีก ดังนั้นจึงไม่สมควรลดโทษบรรยิน
วันที่ 12 กรกฎาคม พ.ศ. 2567 ศาลฎีกาได้มีคำพิพากษายืนประหารชีวิตบรรยิน, จำคุกตลอดชีวิตชาติชาย, ประชาวิทย์และ ธงชัย ศาลฎีกาได้ลดโทษณรงค์ศักดิ์จากประหารชีวิตเป็นจำคุกตลอดชีวิตและลดโทษมานัสจากจำคุกตลอดชีวิตจำคุก 33 ปี 4 เดือน เนื่องจากศาลเห็นว่าคำให้การในชั้นจับกุมและชั้นสอบสวนประโยชน์แก่การพิจารณาคดี ส่วนบรรยินศาลไม่ลดโทษเนื่องจากบรรยินให้การรับข้อเท็จจริงหลังจากชาติชาย, ประชาวิทย์ และณรงค์ศักดิ์ให้การรับสารภาพในชั้นจับกุมและชั้นสอบสวน จึงไม่ถือว่าเป็นการให้ความรู้แก่ศาลอันเป็นประโยชน์แก่การพิจารณา
ในวันที่ 17 สิงหาคม พ.ศ. 2567 สหการณ์ เพ็ชรนรินทร์ อธิบดีกรมราชทัณฑ์ บรรยินเข้าข่ายได้รับการลดโทษ และจะได้รับการลดโทษเหลือจำคุกตลอดชีวิตในทั้งสองคดี
ดูเพิ่ม

บรรยิน ตั้งภากรณ์
การเสียชีวิตของชูวงษ์ แซ่ตั๊ง
รถฟอร์ดเอเวอร์เรส สีดำของบรรยิน ซึ่งใช้ในคดีฆาตกรรมวีรชัย
รถกระบะโตโยต้าวีโก้ ที่คล้ายกับรถของธงชัย
Vulpes qiuzhudingi

สปีชีส์ของสัตว์กินเนื้อที่สูญพันธุ์แล้ว
| Vulpes qiuzhudingi |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: สัตว์กินเนื้อ Carnivora
วงศ์:: Canidae Canidae
สกุล:: สกุลวูลเปส Vulpes (Wang et. al., 2014)
สปีชีส์:: †Vulpes qiuzhudingi
ชื่อทวินาม
†Vulpes qiuzhudingi (Wang et. al., 2014)

จิ้งจอกโบราณ Vulpes qiuzhudingi เป็นสปีชีส์ของสุนัขจิ้งจอกที่สูญพันธุ์แล้วของหิมาลัย กินเนื้อเป็นอาหารหลัก ซากดึกดำบรรพ์มีอายุระหว่าง 5.08–3.60 ล้านปีที่แล้ว พบที่แอ่งจ๋าต๋าและเทือกเขาคุนหลุนของทิเบต ตั้งชื่อตาม Qiu Zhuding นักบรรพชีวินวิทยาจากสถาบันวิทยาศาสตร์จีน เชื่อว่าจิ้งจอกชนิดนี้เป็นบรรพบุรุษของ Vulpes lagopus หรือจิ้งจอกอาร์กติกสมัยใหม่ ซึ่งสนับสนุนทฤษฎีออกจากทิเบต (Out of Tibet theory) ซึ่งสปีชีส์ของสิ่งมีชีวิตในอาร์กติกจำนวนหนึ่งสามารถสืบย้อนบรรพบุรุษมายังสปีชีส์ที่มีต้นกำเนิดจากที่ราบสูงทิเบตได้
การติดเชื้อไซโตเมกาโลไวรัสแต่กำเนิด

| Congenital cytomegalovirus infection |
| --- | --- |

Micrograph of a cytomegalovirus (CMV) infection of the placenta (CMV placentitis).  The characteristic large nucleus of a CMV infected cell is seen off-centre at the bottom-right of the image. H&E stain
สาขาวิชา: กุมารเวชศาสตร์
การติดเชื้อไซโตเมกาโลไวรัสแต่กำเนิด หมายถึงภาวะที่ทารกติดเชื้อไซโตเมกาโลไวรัส หรือ ซีเอ็มวี ตั้งแต่ก่อนคลอด (prenatal) เชื้อนี้เป็นไวรัสชนิดหนึ่งในแฟมิลีเฮอร์ปีไวริดี หรือไวรัสตระกูลเริม และถือเป็นการติดเชื้อของทารกในครรภ์ที่พบได้บ่อยที่สุด
แหล่งข้อมูลอื่น

Cytomegalovirus (CMV)—NHS Choices
CMV: Congenital CMV Infection—CDC
| --- | --- |
การจำแนกโรค: DICD-10: P35.1 ICD-9-CM: 771.1
ทรัพยากรภายนอก: MedlinePlus: 001343 eMedicine: article/963090
Rhizopus

| Rhizopus |
| --- | --- |

การจำแนกชั้นทางวิทยาศาสตร์
อาณาจักร:: เห็ดรา
ชั้น:: Zygomycetes
อันดับ:: Mucorales
วงศ์:: Mucoraceae
สกุล:: Rhizopus

ชนิด
 Rhizopus arrhizus  Rhizopus azygosporus  Rhizopus microsporus  Rhizopus nigricans  Rhizopus oligosporus  Rhizopus oryzae  Rhizopus schipperae  Rhizopus sexualis  Rhizopus stolonifer  และอื่นๆ
Rhizopus เป็นสกุลของราที่สร้างเส้นใย พบในดิน ผักและผลไม้ที่กำลังย่อยสลาย มูลสัตว์ และขนมปังเก่า เป็นราที่พบในลูกแป้ง และมีบทบาทในการทำข้าวหมาก
Rhizopus สร้างทั้งสปอร์แบบอาศัยเพศและไม่อาศัยเพศ สปอแรงจิโอสปอร์แบบไม่อาศัยเพศ สร้างภายในโครงสร้างคล้ายหัวเข็มหมุดที่เรียกสปอแรงเจียม
ภาพโครงร่างของ Rhizopus spp.
แหล่งข้อมูลอื่น

Rhizopus เก็บถาวร 2007-11-17 ที่ เวย์แบ็กแมชชีน at DoctorFungus.org
Rhizopus at Zygomycetes.org
Photos of Rhizopus spp. used for tempeh-making[ลิงก์เสีย] at www.tempeh.idv.tw
การลงประชามติในประเทศสวิตเซอร์แลนด์ ค.ศ. 1879

การลงประชามติในประเทศสวิตเซอร์แลนด์ มีการตั้งคำถามถึง 2 ข้อ จัดตั้งขึ้นที่ประเทศสวิตเซอร์แลนด์ เมื่อวันที่ 19 มกราคม ค.ศ. 1879
ผลการลงประชามติ > กฎหมายของรัฐบาลกลางในการอุดหนุนรถไฟ

| ทางเลือก | คะแนนเสียง | % |
| --- | --- | --- |
| เห็นชอบ | 278,731 | 70.7 |
| ไม่เห็นชอบ | 115,571 | 29.3 |
| ไม่ประสงค์ลงคะแนน / บัตรเสีย | – |  |
|  คะแนนรวมทั้งหมด | 394,302 | 100 |
| ผู้มาใช้สิทธิ์ทั้งหมด | 636,996 |  |
ที่มา: Nohlen & Stöver
ผลการลงประชามติ > การแก้ไขรัฐธรรมนูญในเรื่องโทษประหารชีวิต

| ทางเลือก | คะแนนเสียง | คะแนนเสียง |
| --- | --- | --- |
| เห็นชอบ | 200,485 | 52.5 |
| ไม่เห็นชอบ | 181,588 | 47.5 |
ไม่ประสงค์ลงคะแนน / บัตรเสีย: –
| คะแนนรวมทั้งหมด | 351,606 | 100 |
| ผู้มาใช้สิทธิ์ทั้งหมด | 633,138 | – |
ที่มา: Nohlen & Stöver
50000

50000 (ห้าหมื่น) เป็นจำนวนธรรมชาติที่อยู่ถัดจาก 49999 (สี่หมื่นเก้าพันเก้าร้อยเก้าสิบเก้า) และอยู่ก่อนหน้า 50001 (ห้าหมื่นเอ็ด)
ตัวเลขที่เลือกอยู่ในช่วง 50001–59999 > 50001 ถึง 50999

50069 = 11 + 22 + 33 + 44 + 55 + 66
50400 – จำนวนประกอบสูง
50625 = 154, ยกกำลังสี่ที่น้อยที่สุดที่สามารถแสดงเป็นผลรวมของยกกำลังที่สี่ที่แตกต่างกันเพียงห้ากำลังเท่านั้น พาลินดรอมิกในฐาน 14 (1464114)
50653 = 373, พาลินดรอมิกในฐาน 6 (10303016)
ตัวเลขที่เลือกอยู่ในช่วง 50001–59999 > 51000 ถึง 51999

51076 = 2262, พาลินดรอมิกในฐาน 15 (1020115)
51641 – จำนวนมาร์คอฟ
51984 = 2282 = 373 + 113 กำลังสองที่เล็กที่สุดจากผลรวมของยกกำลังสี่ที่แตกต่างกันเพียงห้าตัว
ตัวเลขที่เลือกอยู่ในช่วง 50001–59999 > 52000 ถึง 52999

52488 – 3-สมูธนัมเบอร์
52633 – จำนวนคาร์ไมเคิล
ตัวเลขที่เลือกอยู่ในช่วง 50001–59999 > 53000 ถึง 53999

53016 – จำนวนพีระมิดห้าเหลี่ยม
53361 = 2312 ผลรวมของลูกบาศก์ของจำนวนเต็มบวก 21 ตัวแรก
การลงประชามติในประเทศสวิตเซอร์แลนด์ ค.ศ. 1887

การลงประชามติในประเทศสวิตเซอร์แลนด์ มีการตั้งคำถามถึง 2 ข้อ จัดตั้งขึ้นที่ประเทศสวิตเซอร์แลนด์ ซึ่งคำถามที่ 1 จัดทำลงประชามติเมื่อวันที่ 15 พฤษภาคม ค.ศ. 1887 และ คำถามที่ 2 เมื่อวันที่ 10 กรกฎาคม ค.ศ. 1887
ผลการลงประชามติ > กฎหมายสุรา

| ทางเลือก | คะแนนเสียง | % |
| --- | --- | --- |
| เห็นชอบ | 267,122 | 65.9 |
| ไม่เห็นชอบ | 138,496 | 34.1 |
| ไม่ประสงค์ลงคะแนน / บัตรเสีย | – |  |
| คะแนนรวมทั้งหมด | 405,618 | 100 |
| ผู้มีสิทธิ์ทั้งหมด | 649,494 |  |
Source: Nohlen & Stöver
ผลการลงประชามติ > การแก้ไขรัฐธรรมนูญ

| ทางเลือก | คะแนนเสียง | % |
| --- | --- | --- |
| เห็นชอบ | 203,506 | 77.9 |
| ไม่เห็นชอบ | 57,862 | 22.1 |
| ไม่ประสงค์ลงคะแนน / บัตรเสีย | 12,978 | – |
| คะแนนรวมทั้งหมด | 274,346 | 100 |
| ผู้มีสิทธิ์ทั้งหมด | 647,071 | 42.4 |
Source: Nohlen & Stöver
การลงประชามติในประเทศสวิตเซอร์แลนด์ ค.ศ. 1918

การลงประชามติในประเทศสวิตเซอร์แลนด์ มีการตั้งคำถามถึง 2 ข้อ จัดตั้งขึ้นที่ประเทศสวิตเซอร์แลนด์ ในปี ค.ศ. 1918
ผลการลงประชามติ > ภาษีของรัฐบาลกลาง

| ทางเลือก | คะแนนเสียง | % |
| --- | --- | --- |
| เห็นชอบ | 276,735 | 45.9 |
| ไม่เห็นชอบ | 325,814 | 54.1 |
| ไม่ประสงค์ลงคะแนน | 4,332 | – |
| บัตรเสีย | 5,290 | – |
| คะแนนรวมทั้งหมด | 612,171 | 100 |
| ผู้มาใช้สิทธิ์ทั้งหมด | 936,096 | 65.4 |
ที่มา: Nohlen & Stöver
ผลการลงประชามติ > สัดส่วนแทน

| ทางเลือก | คะแนนเสียง | % |
| --- | --- | --- |
| เห็นชอบ | 299,550 | 66.8 |
| ไม่เห็นชอบ | 149,035 | 33.2 |
| ไม่ประสงค์ลงคะแนน | 8,892 | – |
| บัตรเสีย | 5,825 | – |
| คะแนนรวมทั้งหมด | 463,304 | 100 |
| ผู้มาใช้สิทธิ์ทั้งหมด | 936,336 | 49.5 |
ที่มา: Nohlen & Stöver
Papuanthes

| Papuanthes |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
อันดับ:: อันดับย่านตีเมีย Santalales
วงศ์:: วงศ์กาฝาก Loranthaceae Danser
สกุล:: Papuanthes Papuanthes (Tiegh.) Danser
สปีชีส์:: Papuanthes albertisii
ชื่อทวินาม
Papuanthes albertisii (Tiegh.) Danser

Papuanthes เป็นสกุลของพืชดอกที่อยู่ในวงศ์ Loranthaceae มีเพียงสปีชีส์เดียวคือ Papuanthes albertisii.
ถิ่นกำเนิดของมันคือนิวกินี
การเดิน

การจำลองคอมพิวเตอร์ของวงจรการเดินของมนุษย์ ในแบบจำลองนี้ ศีรษะรักษาระดับเดียวกันตลอดเวลา ขณะที่สะโพกเป็นไปตามเส้นโค้งไซน์
การเดินเป็นท่าเดินหลักหนึ่งของการเคลื่อนไหวในหมู่สัตว์มีขา และตรงแบบช้ากว่าการวิ่งและท่าเดินอื่น นิยามการเดินด้วยท่าเดิน "ลูกตุ้มกลับใน" (inverted pendulum) ซึ่งร่างกายโค้งเหนือขาที่ยึดในแต่ละก้าว ซึ่งใช้ได้ไม่ว่าสัตว์นั้นมีกี่ขา แม้สัตว์ขาปล้อง ซึ่งมีหกขา แปดขาหรือกว่านั้นเดิน
Rhizopus oryzae
แหล่งข้อมูลอื่น

Index Fungorum
USDA ARS Fungal Databaseเก็บถาวร 2007-08-20 ที่ เวย์แบ็กแมชชีน
Broad Institute page on Rhizopus oryzae genome
Parabaena

| Parabaena |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
อันดับ:: พวงแก้วกุดั่น Ranunculales
วงศ์:: บอระเพ็ด Menispermaceae
สกุล:: Parabaena Parabaena Miers
สปีชีส์:: Parabaena
ชื่อทวินาม
Parabaena Miers

Parabaena เป็นสกุลของพืชดอกที่อยู่ในวงศ์ Menispermaceae.
ถิ่นกำเนิดของมันคือ เอเชียเขตร้อนและกึ่งเขตร้อน
สปีชีส์ในสกุล ได้แก่:
Parabaena denudata Diels
Parabaena echinocarpa Diels
Parabaena elmeri Diels
Parabaena megalocarpa Merr.
Parabaena sagittata Miers ex Hook.f. & Thomson
Parabaena tuberculata Becc.
Papuasicyos

| Papuasicyos |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับแตง Cucurbitales
วงศ์:: วงศ์แตง Cucurbitaceae
สกุล:: Papuasicyos Papuasicyos Duyfjes
สปีชีส์:: Papuasicyos
ชื่อทวินาม
Papuasicyos Duyfjes

Papuasicyos เป็นสกุลของพืชดอกที่อยู่ในวงศ์ Cucurbitaceae.
ถิ่นกำเนิดของมันคือ นิวกินี
สปีชีส์ในสกุล ได้แก่:
Papuasicyos arfakensis (W.J.de Wilde & Duyfjes) H.Schaef. & S.S.Renner
Papuasicyos belensis (Merr. & L.M.Perry) H.Schaef. & S.S.Renner
Papuasicyos carrii (W.J.de Wilde & Duyfjes) H.Schaef. & S.S.Renner
Papuasicyos hippocrepicus (W.J.de Wilde & Duyfjes) H.Schaef. & S.S.Renner
Papuasicyos papuanus (Cogn.) Duyfjes
Papuasicyos parviflorus (W.J.de Wilde & Duyfjes) H.Schaef. & S.S.Renner
Papuasicyos viridis (W.J.de Wilde & Duyfjes) H.Schaef. & S.S.Renner
Paquirea

| Paquirea |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับทานตะวัน Asterales
วงศ์:: วงศ์ทานตะวัน Asteraceae Panero & S.E.Freire
สกุล:: Paquirea Paquirea (H.Beltrán & Ferreyra) Panero & S.E.Freire
สปีชีส์:: Paquirea lanceolata
ชื่อทวินาม
Paquirea lanceolata (H.Beltrán & Ferreyra) Panero & S.E.Freire

Paquirea เป็นสกุลของพืชดอกที่อยู่ในวงศ์ Asteraceae มีเพียงสปีชีส์เดียวคือ Paquirea lanceolata.
ถิ่นกำเนิดของมันคือ เปรู
Panorhynchus

| Panorhynchus |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: นีเมอร์เทีย Nemertea
ชั้น:: Anopla Anopla
อันดับ:: Heteronemertea Heteronemertea
วงศ์:: Panorhynchidae Panorhynchidae Serna de Esteban & Moretto, 1969
สกุล:: Panorhynchus Panorhynchus Serna de Esteban & Moretto, 1969
สปีชีส์:: Panorhynchus argentinensis
ชื่อทวินาม
Panorhynchus argentinensis Serna de Esteban & Moretto, 1969

Panorhynchus เป็นสกุลของ Worm ที่อยู่ในวงศ์ Panorhynchidae มีเพียงสปีชีส์เดียวคือ Panorhynchus argentinensis.